
 a Képviselő-testület

Tárgy: 		Biztos Kezdet Gyerekház létrehozására irányuló kérelem



Előterjesztő:		Lesi Árpád polgármester

Készítette:		Károlyi Mónika Katalin jegyző

Tárgyalja: 	  	Ügyrendi, Szociális, Egészségügyi és Egyházügyi Bizottság



	

Határozat
Rendelet


Az elfogadáshoz szükséges döntés típusa: 	határozat esetén egyszerű többségű szavazat
						rendelet esetén minősített többségű szavazat


Nyílt ülés
Zárt ülés






		


Tisztelt Képviselő-testület!


A Biztos Kezdet Gyerekház vezetője, Szöllőssy Andrea megkereséssel fordult Önkormányzatunkhoz egy gyerekház létrehozásával kapcsolatban. 
A gyerekház elsődleges célja a szociokulturális hátrányokkal küzdő, elsősorban a hátrányos helyzetű, vagy halmozottan hátrányos helyzetű gyermekek egészséges fejlődésének biztosítását támogató, fejlődési lemaradását kompenzáló, a szülői kompetenciákat erősítő, a szülő és különösen az óvodás kort még el nem ért gyermek számára együttesen biztosított társadalmi felzárkózást segítő prevenciós szolgáltatás biztosítása a gyermek és család sikeres társadalmi integrációja érdekében.
A fentiek megvalósításához szükségük van egy olyan épületre, mely alkalmas a feladatellátásra.

Önkormányzatunk tulajdonában lévő ingatlanok közül a Kossuth L. u. 7. sz. alatti volt bölcsőde épülete lehet alkalmas a gyerekház megvalósítására.
Az épületben jelenleg az Egészségügyi Központ felújítása miatt a védőnői szolgálat végzi munkáját várhatóan év végéig.
Ezen kívül a DTKH bérel Önkormányzatunktól egy irodát az épületben ügyfélszolgálati tevékenységének ellátására.  A velük kötött szerződés határozott idejű, évente megújuló. A megújítás esedékessége 2027. július 31.

A Gyerekház megkeresése az előterjesztés melléklete.
A testületi ülésre meghívást kapott Szöllősy Andrea, aki jelezte részvételét.

Kérem a Képviselő-testületet az előterjesztés megvitatására!




HATÁROZAT-TERVEZET I.



Tárgy: Biztos Kezdet Gyerekház létrehozására irányuló kérelem

Kunszentmiklós Város Önkormányzat Képviselő-testülete (továbbiakban: Képviselő-testület) megtárgyalta Lesi Árpád polgármester előterjesztését és a következő határozatot hozza:

1. A Képviselő-testület támogatja a Gyerekház létrehozását Kunszentmiklóson és ennek érdekében a Biztos Kezdet Gyerekház részére használatba adja az önkormányzati tulajdonú 6090 Kunszentmiklós, Kossuth. L. u. 7. sz. alatti ingatlanát ………. napjáig az alábbi feltételekkel:
…………………………………………….
…………………………………………….
…………………………………………….


2./	 A Képviselő-testület megbízza a polgármestert a további teendők ellátásával.



HATÁROZAT-TERVEZET II.


Tárgy: Biztos Kezdet Gyerekház létrehozására irányuló kérelem

Kunszentmiklós Város Önkormányzat Képviselő-testülete (továbbiakban: Képviselő-testület) megtárgyalta Lesi Árpád polgármester előterjesztését és a következő határozatot hozza:

1. A Képviselő-testület nem támogatja a Gyerekház létrehozását Kunszentmiklóson.

2. A Képviselő-testület megbízza a polgármestert a további teendők ellátásával.


Határidő: 

Felelős:
· Lesi Árpád polgármester
· Károlyi Mónika Katalin jegyző

A határozatról értesülnek:
- Lesi Árpád polgármester
- Károlyi Mónika Katalin jegyző
- Kohan Adrien városüzemeltetési ügyintéző
- Szőllősy Andrea – Biztos Kezdet Gyerekház
- Irattár


Kunszentmiklós, 2026. október 20. 


									Lesi Árpád sk.
									polgármester 

 


Kunszentmiklós Város Önkormányzata
Polgármesteri Hivatal
Lesi Árpád polgármester úr
részére

Kunszentmiklós
Kálvin tér 12.
6090

Tisztelt Polgármester Úr!

Személyes megbeszélésünkre hivatkozva a Kunszentmiklós város területén létesítendő Biztos Kezdet Gyerekházzal kapcsolatban az alábbi tájékoztatást nyújtom: 
A Gyermekek védelméről és a gyámügyi igazgatásról szóló 1997. évi XXXI. törvény (Gyvt.) 38/A. §-a rendelkezik a Biztos Kezdet Gyerekházak működtetéséről, mely állami feladatvállalás. Az intézmény működtetője lehet önkormányzat, illetve civil szervezet (pl. egyesület, alapítvány) is. 
A Biztos Kezdet Gyerekház célja a szociokulturális hátrányokkal küzdő (hátrányos helyzetű, halmozottan hátrányos helyzetű és a település szegregátumában élő), elsősorban a rendszeres gyermekvédelmi kedvezményben részesülő gyermekek egészséges fejlődésének biztosítását támogató, fejlődési lemaradását kompenzáló, a szülői kompetenciákat erősítő, a szülő és az óvodába még nem járó gyermek számára együttesen nyújtott társadalmi felzárkózást segítő prevenciós és a gyermekek esélynövelő szolgáltatásainak biztosítása.
A Gyerekház elsősorban prevenciós és nem krízisintervenciós (krízishelyzetbe történő beavatkozás) szolgáltatás, melynek alapja az önkéntes részvétel és a kölcsönös bizalom. A program célcsoportja a 0-3 év közötti gyermekek és családjuk, illetve a várandós kismamák segítése és támogatása. 
A szolgáltatás a településen élő, kisgyermeket nevelő családok számára folyamatos és ingyenes szolgáltatást biztosít a hét minden munkanapján. A Biztos Kezdet Gyerekház az egységes alapelvek szerint működik, de minden esetben figyelembe veszi a helyi szükségleteket, lehetőségeit, esetleges identitáshoz köthető igényeket, elvárásokat. A gyerekházban végzett munka alapelve, hogy minden gyerek más, tulajdonságaik nagyrészt addigi tapasztalataik alakították. Az intézmény teret ad a gyerekek kezdeményezésének, lehetőséget a tapasztalati tanulásuknak, a tanuláshoz szükséges optimális feltételek kialakítása mellett. Biztosítja a képességek kibontakozását segítő személyi és tárgyi környezetet, és a választás lehetőségét.
A Gyerekházban való részvétel nem kötelező, az a szülő, törvényes képviselő, gyermeket nevelő személy önkéntességén, egyéni döntésén alapszik. A program meghatározó eleme a szülőkkel és csecsemőkkel, kisgyerekekkel való együttműködés a megfelelő testi, szellemi és szociális fejlődés előmozdításáért, különösen a hátrányos helyzetűek körében a harmonikus fejlődés érdekében. Fontos ebben a folyamatban a szülők aktív részvétele, a velük való tartalmas együttműködés, a szülői kompetenciák megerősítése, a családok egészségügyi szociális, gyermekjóléti, oktatási, munkaügyi szolgáltatásokhoz való hozzájutásának segítése. Az együttműködés célja továbbá a tanulási motiváció felkeltése, a képzettség hiánya miatt a munkaerőpiacról kiszoruló fiatal szülők foglalkoztathatóságának javítása. 
A Gyerekházban a korai fejlesztésre jogosult gyermekek számára is fontos a fejlesztés biztosítása. E szerint az intézmény lehet helyszíne a korai fejlesztés biztosításának, amennyiben ahhoz az eszközök is rendelkezésre állnak. Fontos hangsúlyozni, hogy a Gyerekház munkatársai nem rendelkeznek a speciális nevelési igényű gyermekekkel való foglalkozáshoz/ellátáshoz szükséges végzettséggel, de ez nem zárja ki a Gyerekház látogatását, amennyiben a jelenlétük hátrányosan nem befolyásolja a közösséget. 
Fontos, hogy megvalósuljon a helyi közösségekben a program befogadása és a program helyi közösségekbe való bevonódása azzal a céllal, hogy a helyi közösségek infrastrukturális és szakmai támogatást nyújtsanak a program dolgozói számára. Kiemelten fontos cél a 0-3 éves gyermekek és szüleik számára a szolgáltatások elérhetővé tétele a korai felismerés és megelőzés érdekében. 
Mint az a bevezetőben is említésre került az intézmény állami feladatot lát el. Feladatait azonban átadhatja civil szervezetnek is. Ebben az esetben az intézmény létrehozásához egy megfelelő infrastruktúrával rendelkező ingatlant bocsát a civil szervezet rendelkezésére. A jogszabályban meghatározott infrastruktúrák az alábbiak:
· egy közösségi tér, mely alkalmas a szabad játék, az étkezés és a foglalkoztatás lebonyolítására egyaránt
· gyermek- és felnőtt fürdőszoba WC-vel
· konyha
· élelmiszer- és ruházati raktárhelyiség
Fenti helyiségeknek - funkciójukat tekintve - alkalmasaknak kell lennie arra, hogy az esélyteremtés jegyében a szülők a főzési és tisztálkodási, mosási lehetőséget igénybe vehessék, illetve a gyermekek számára a kötelező tízórai elkészítését lehetővé tegyék. Az ingatlannak teljes közművel kell rendelkeznie.
A berendezés és a felszerelés beszerzése, a működési költségek (munkabérek, közüzemi díjak kifizetése, szükség esetén felújítás, javítás) finanszírozása a civil szervezet feladata. Az intézmény működését egy fő szakmai vezető (felsőfokú végzettségű), egy fő segítő, adminisztrátor (középfokú végzettségű) és 2-3 fő közhasznú munkavállaló segíti. Ez utóbbiakat az önkormányzatnál foglalkoztatott és az intézményben ténylegesen dolgozó személy látja el. 
Az intézmény éves működési költségét az állam, ezen belül is a Társadalmi Esélyteremtési Főigazgatóság (TEF) biztosítja. A szakmai vezető és a segítő adminisztrátor közalkalmazotti jogviszonyban állnak a civil szervezettel, munkabérüket a Magyar Államkincstár utalja a civil szervezet részére. 
Összefoglalva: a Biztos Kezdet Gyerekház létesítéséhez az önkormányzat megfelelő ingatlant bocsát rendelkezésre, a működési és egyéb költségek a civil szervezetet terheli. 
Tisztelt Polgármester Úr! Bízom abban, hogy fenti információk alapján lehetőség lesz egy új intézmény létrehozására, mely az esélyegyelőség és a társadalmi felzárkóztatás célját szolgálja.

Tisztelettel:

Szöllőssy Andrea
gyerekház vezető

